text: Vækket af hjemmerøvere med pistoler 
  08 oktober 2010 kl. 06.09
  To mænd bevæbnet med pistoler begik natten til fredag hjemmerøveri mod en 57-årig mand på Gammel Kolding Landevej syd for Vejle.
  
  [b]Tvsyd.dk følger sagen. 
  [/b]
  En 57-årig mand blev lidt efter klokken et natten til fredag vækket af to pistolbevæbnede røvere, da han lå og sov på en sofa i sit hus på Gammel Koldingvej lidt syd for Vejle. Det oplyser Sydøstjyllands Politi i Horsens.
  Røverne dækkede den 57-åriges hoved til og bagbandt ham. De truede ham til at oplyse koden til et pengeskab, og forsvandt med pengene.
  Den 57-årige, som var alene i huset, var så overrumplet af episoden, at han ikke var i stand til at beskrive de to mænd. Han mener, at de bar en form for maskering. Røverne talte dansk.
  